Veneer buy wholesale and retail Ukraine on Allbiz
ALL.BIZ Ukraine Products Wood & Timber Veneer
Wood processing products206 products
Pine barkProcessed crushed woodmulch
Wood processing products28 products
Wood fiberComposite wood, plywood multilayered glued Maritha Strydom -
"Padda!" Wat soek `n padda in die parfuumwinkel? En nie net één padda nie ... Eers maak `n bruinerige, slymerige vleipadda sy opwagting. En toe `n groot groen brulpadda ... Die arme Monique se senuwees kan dit nie meer hou nie. As iemand nie vinnig die geheim van die paddas oplos nie, gaan Monique haar werk in die parfuumwinkel verloor. Daarom besluit Angelette, Soekie en Toni om ondersoek in te stel ...
Die luiperds van Shong
Paul Jaco -
Seevie – `n tienerseun met `n passie vir wildbewaring, red `n luiperdwelpie toe sy slegs a dag oud is. So word die jong luiperd, Shuna, die nuutste lid van `n familie op `n plaas in Kwa-Violentia. Seevie word groot as die seun van Kolonel Merbe en Andrietti Bikoson, maar die raaisels rondom sy familie se verlede laat hom vermoed dat hy `n aangenome kind is. Seevie en sy meisie, Tensy, verken die Sh`ongberg met sy honderde grotte, op soek na die graf van Seevie se vervreemde suster, Ladine, wat vermoor is tydens `n aanval deur `n terroristegroep genaamd die Spuds. Die botsings tussen die Spuds en die gemeenskap op die Sh`ongberg betrek nie net vir Seevie en Tensy nie, maar ook vir Gum, die stamhoof Sh`ong se onverskrokke seun. Merby besluit om uiteindelik vir Seevie die geheim van sy lewe en ware identiteit te vertel wanneer hy 18 word. Maar in die weke voor hierdie belangrike gebeurtenis, dreig die Spuds om die Sh`ongberg aan te val en Seevie gebruik Shuna, die luiperd, om die bergmense te red. Die avontuurverhaal ondersoek die geesteswereld van `n ontwikkelende tiener soos wat hy leer hoe om die passies en probleme te hanteer wat met grootword en die ontdekking van `n eie identiteit gepaardgaan, en deurentyd sy geliefde luiperd by hom om hom te motiveer.
Trompie die reisiger
Trompie beland in groot moeilikheid as hy `n nuwe mikstok vir sy kettie wil maak en `n saag uit sy pa se verbode werkskamer gaan gaps. Maar dan skryf hy in vir ’n kompetisie van `n koejawelfabriek wat `n "tipiese Suid-Afrikaanse seun" soek. Trompie beland in groot moeilikheid as hy `n nuwe mikstok vir sy kettie wil maak en `n saag uit sy pa se verbode werkskamer gaan gaps. Maar dan skryf hy in vir ’n kompetisie van `n koejawelfabriek wat `n "tipiese Suid-Afrikaanse seun" soek. Die prys vir die wenner en `n maat van sy keuse, is `n reis in `n vliegtuig na Kaapstad en Durban, met boonop nog ekstra sakgeld ook! Die vraag is net: sal Trompie ooit as die wenner gekies word, en as hy wen, watter een van sy maats moet hy kies om saam te neem op hierdie wonderlike reis?
Trompie die hanswors
Trompie kan goed stemme naboots en hy besluit om die Boksombende ’n poets te bak deur hulle te bel en te maak asof hy hulle kwaai wetenskaponderwyser is. Trompie-hulle besluit om hulle toneeltalente uit te leef as die “Vier Mal Hansworse” en as daar ’n wêreldberoemde sirkus na die dorp kom, doen hulle hul bes om die sirkusbaas te beïndruk.
Saartjie se sirkus
Saartjie is op haar stukke: sy kry dit reg dat haar klas die dag in die son kan sit toe sy hulle juffrou oortuig dat die klaskamer stink en sy trek arme Anna `n lelike streep. Die wereldberoemde Bert Lancer-sirkus is in Lynnekom en hulle soek `n jong klavierspeler – Saartjie.
Nerine Ahlers & Alet Steenkamp -
Lindie-hulle kan nie wag om op Seesterbaai te gaan vakansie hou nie. Vyf dae van sand, see, son ... en daar aangekom, ontmoet hulle boonop twee sexy lewensredders! Maar alles is nie pluis op Seesterbaai nie – iemand is met skelmstreke besig wat Lindie-hulle in groot moeilikheid kan laat beland ...
ISBN: 978 0 7993 4353 3
Klits Kronkel, Blitz, juffrou Splinter, Horrelpyp en Pekel is terug! Die ou gryse, Horrelpyp, verdwyn, en Klits moet hom opspoor. Klits Kronkel, Blitz, juffrou Splinter, Horrelpyp en Pekel is terug! Die ou gryse, Horrelpyp, verdwyn, en Klits moet hom opspoor. `n Geheimsinnige teken verskyn telkemale, en dit lei uiteindelik na die Swart Jakkals, volgens oorlewering `n legende wat ontstaan het op die dorpie Floetervoet – maar is dit werklik net `n legende? Toe dertig kinders uiteindelik uit Floetervoet verdwyn, raak sake ernstig. In sy finale geveg teen die Swart Jakkals moet Klits sy eie vrese konfronteer voordat die vrede herstel kan word.
Saartjie se verjaarsdag
`n Dogtertjie met polio, Clara, kuier op Lynnekom. Sy het soveel karakter en gees dat sy almal betower en gou kruip sy diep in Saartjie-hulle se harte. Wat gebeur op die vooraand van Saartjie se sestiende verjaarsdag?
Saartjie se dagboek
Saartjie het ekstra geld nodig en besluit sy en haar vriendinne moet hul eie tydskrif begin. Sy beplan om sommer self die meeste van die skryfwerk doen, want sy kry mos gewoonlik omtrent volpunte vir haar opstelle. Die rabbedoe se boetie skop ’n rugbybal by ’n kwaai oom se erf in en sy moet dit gaan haal voor die oubaas die bal in repies opsny. Sy ontmoet twee oumense wat met ’n hartseer geheim saamlewe en besluit op die daad sy gaan iets doen om hulle te help. Intussen moet sy egter ook nog kophou wanneer twee seuns gelyktydig beenaf op haar raak! Saans voordat sy gaan slaap, skryf ons heldin in haar nuwe dagboek oor wat alles gedurende die dag met haar gebeur het. Hierdie gewoonte help haar uiteindelik om groot geluk in ander se lewens te bring.
Almal is opgewonde oor Thomas se kans om `n sepiester te wees. Hy het immers `n rol gekry in Die Malans van Marthaheim, die gewildste TV-reeks ooit! En sy medester is die aantreklike Fleur Vermaak. Maar Thomas wonder hoe op aarde hy sy plek in die rugbyspan gaan behou, met Billy Fourie wat na hulle skool toe kom. En hy en Alex kry deesdae skaars tyd om te gesels. Boonop begin allerlei vreemde dinge gebeur ... Iemand gooi `n baksteen deur Thomas-hulle se glas-skuifdeur. Die boodskap wat om die baksteen gedraai is, voorspel niks goed nie: BLY WEG VAN MALANS VAN MARTHAHEIM. JY`T NIKS DAAR VERLOOR NIE. En Thomas is seker hy het iemand by die grillerige TV-ateljee sien rondsluip ... `n donker figuur met `n jas ...
My hart klop in my keel. Dit voel of ek in ’n nagmerrie beland het. Ek kan amper nie kyk na die twee goed wat by my baadjie se moue uitsteek nie. Ek lig my twee goggapote op. Hulle klik-klik voor my oë. Marnus is mal oor goggas. Krieke, spinnekoppe, slakke – hoe grilleriger, hoe beter. Elke Vrydagmiddag werk hy en Denzil in Dok Brummer se laboratorium vir ekstra sakgeld. Maar een middag gebeur daar ’n ongeluk, en kort voor lank begin vreemde dinge met Marnus gebeur. Is hy regtig besig om in ’n gogga te verander …?
Licia Erasmus -
Ballet is deesdae aaklig! Dit voel vir Jana of sy nooit gaan maats maak in haar nuwe balletklas nie. Veral nie as dit van kliekerige, katterige Katja afhang nie. Dan ontmoet Jana `n nuwe dansmaat. Sal hy sy man kan staan teen Katja? En sal enige iemand Jana glo as sy vertel van die sluiper wat sy onder die verhoog gesien het?
ISBN: ISBN: 978 0 7993 4135 5
Jana kan nie meer wag vir die beroemde prima ballerina wat hulle balletskool gaan besoek nie. Sy kom soek jong dansers om saam met `n Russiese balletgeselskap in Die Neutekraker te dans. Sal Jana die rol van Clara kan losdans? Maar dan verdwyn haar spesiale gelukbringer-piontes spoorloos. Het katterige Katja wéér iets daarmee te doen? Dan ontdek Jana die skelmstreke is baie groter as wat sy gedink het.
ISBN: ISBN: 978 0 7993 4136 2
Sir Percy FitzPatric -
Die verhaal van Sir Percy Fitzpatrick se ondervindinge as jong prospekteerder en transportryer in die Oos-Transvaalse Laeveld van die tagtigerjare. Die hoofkarakter is egter nie die skrywer self nie, maar wel sy getroue hond, Jock.
Jock van die Bosveld is een van die min Suid-Afrikaanse boeke wat as werklik klassiek bestempel kan word. Dit is die verhaal van Sir Percy Fitzpatrick se ondervindinge as jong prospekteerder en transportryer in die Oos-Transvaalse Laeveld van die tagtigerjare. Die hoofkarakter is egter nie die skrywer self nie, maar wel sy getroue hond, Jock, saam met wie hy spannende jag- en ander avonture beleef. Die meeste van die gebeurtenisse het die skrywer oorspronklik aan sy kinders vertel – hulle het egter net geluister “as dit waar was”. Dit is juis vanweë hierdie egtheid en die lewendige styl dat Jock van die Bosveld vandag nog deur oud en jonk in Suid-Afrika as een van hul geliefkoosde boeke beskou word.
Saartjie se gevaar
Saartjie lees ’n liefdesroman oor twee mense wat op skool al verlief geraak het en jare later getroud is nadat die meisie ’n beroemde filmster geword het. Lynnekom se rabbedoe begin droom oor so ’n groot liefde en wonder wat Galpil sal doen as sy sê sy het gevoelens vir hom. Sal hy hom soos ’n ware heer begin gedra en ophou om almal “ou perd” en “pêrre” te noem? Sal hy vir mense sê hulle moet hom op sy regte naam noem? Intussen wil Saartjie graag vir haar ma ’n spesiale verjaardagpresent koop. Sy het egter nie genoeg geld nie en leen ’n hele paar rand by haar boetie Apie. Hy is nie van plan om haar van hierdie groot guns te laat vergeet nie en sy wonder later wat haar besiel het om met hom besigheid te doen. Laat een aand sien ons heldin uit haar slaapkamer se venster hoe ’n vreemde motor stadig al om en om Lynnekom se bank ry. Sy besluit om te gaan ondersoek instel en kort voor lank is sy betrokke in ’n avontuur wat lewensgevaarlik kan wees. Is daar iewers ’n ware held wat haar sal kom red of moet sy op eie houtjie met die skurke probeer afreken?